Karabo ya potso ya ntlha e ka bonwa mo mafelong a a fetang 7 000 mo Baebeleng mo dipuong tse e neng e kwadilwe ka tsone la ntlha. Lefelo le lengwe ke mo go Pesalema 83:18: “Gore batho ba tle ba itse gore wena, yo leina la gago e leng Jehofa, Wena o le esi o Mogodimodimo yo o okametseng lefatshe lotlhe.” Ekesodo 3:15 e bolela jaana malebana le leina la Modimo, Jehofa: “Leno ke leina la me ka bosakhutleng, mme seno ke segopotso sa me go tswa kokomaneng go ya kokomaneng.” * Mme ke ka ntlha yang fa leina la Modimo le le emelang boitsheko le boitshepo, le tlhoka go itshepisiwa? Ka gonne le ile la kgobiwa le go tlhapadiwa go tloga fela kwa tshimologong ya hisitori ya batho. 15 Fa re lemoga gore Keresete o a re kaela, seno se re thusa go tlhaloganya gore o batla gore tumelo ya rona e nonofe. Mogolwane mongwe e bong Patrick a re: “Kwa tshimologong, bangwe ba ne ba sa rate re kopana ka ditlhopha ka mafelobeke fa re ya tshimong. Mme gone, thulaganyo eno e bontsha gore Jesu o rata batho botlhe mo phuthegong. Ka sekai, bakaulengwe le bokgaitsadi ba ba ditlhong le ba ba neng ba sa ye bodireding ka metlha, ba ikutlwa ba le botlhokwa. Ka ntlha ya seo, ba tokafaditse tsela e ba direlang Jehofa ka yone.”